Bára Halldórsdóttir afhjúpaði í fyrra alþingismenn sem ræddu um hrossakaup á embættisstöðum og töluðu með vanvirðandi hætti um hinsegin fólk , konur og fatlaða . Bára , sem er sjálf fötluð hinsegin kona , þurfti að gjalda fyrir uppljóstrunina með heilsu sinni og fjárhag . Sótt hefur verið hart að henni og hún þurft að verjast í dómsal . Drag-Súgur er stærsti draghópur Íslands . Bjarni Óskarsson er meðeigandi og viðskiptastjóri hópsins . Hann segir að Bára hafi haft samband þegar hópfjármögnun hófst fyrir málsvarnarsjóði í gegnum Karolina Fund , til að athuga hvort hópurinn gæti lagt henni lið . Bjarni svaraði því samstundis játandi . „ Við elskum Báru og eigum henni mikið að þakka . Við veltum því fyrir okkur og ákváðum að halda sýningu henni til heiðurs . Hún á allt gott skilið fyrir það sem hún gerði , en hún hefur orðið fyrir fjárhags - og heilsutjóni vegna málsins ...